கேள்வி: தென்குடித்திட்டை வசிட்டேசுவரர் கோயில் என்பது என்ன?
பதில்: தென்குடித்திட்டை வசிட்டேசுவரர் கோயில், திருநாவுக்கரசர், திருஞானசம்பந்தர் ஆகியோரால் தேவாரம் பாடல் பெற்ற சோழ நாடு காவிரி தென்கரையில் அமைந்துள்ள சிவாலயமாகும். இச்சிவாலயத்தின் மூலவர் வசிஷ்டேஸ்வரர், தாயார் உலகநாயகியம்மை. இத்தலத்தில் சிவலிங்கத்தினை வசிட்ட மாமுனிவர் வழிபட்ட காரணத்தினால் மூலவர் வசிஷ்டேஸ்வரர் என்று அழைக்கப்படுகிறார். இவருக்கு பசுபதிநாதர், பசுபதீஸ்வரர் என்ற வேறு பெயர்களும் உள்ளன. தாயார் உலகநாயகி சுகுந்த குந்தளாம்பிகை, மங்களாம்பிகை என்ற பெயர்களால் அழைக்கப்படுகிறார். தேவாரப் பாடல் பெற்ற தலங்கள் தேவாரப்பாடல் பெற்ற காவிரி தென்கரைத்தலங்களின் பட்டியல் 15-ஆவது சிவன்.
கேள்வி: தென்குடித்திட்டை வசிட்டேசுவரர் கோயில் - அமைவிடம் பற்றி தகவல் சொல்.
பதில்: தஞ்சாவூர் வட்டத்தில், தஞ்சாவூர் மாவட்டம், தஞ்சாவூர் வட மேற்கே 9 கி.மீ. தூரத்தில் திட்டை அல்லது தென்குடித்திட்டை என அழைக்கப்படும் கிராமத்தில் இந்த கோயில் அமைந்துள்ளது.
கேள்வி: தென்குடித்திட்டை வசிட்டேசுவரர் கோயில் - சிறப்புகள் குறித்து விரிவாக சொல்லுங்கள்.
பதில்: *ஒவ்வோஆண்டும் ஆவணி மாதம் 15, 16, 17 தேதிகளில் காலையில் சூரியபகவான் ஒளி இந்த இறைவன் மீது படுகிறது. *இறைவன் மீது 24 நிமிடத்திற்கு ஒரு முறை ஒரு சொட்டு நீர் விழுகிறது. இக்கோயிலில் சிவலிங்க வடிவில் உள்ள இறைவன் வசிஷ்டேஸ்வரர் சன்னதியில் உள்ள உட்புற கோபுரத்தில் ''சந்திர காந்தக் கல்'' வைத்து கட்டப்பட்டுள்ளத நம்பப்படுகின்றது. 24 நிமிடத்திற்கு ஒரு முறை இந்த சந்திர காந்தக்கல்லால் காற்றில் உள்ள ஈரப்பதத்தை உறிஞ்சி கல்லிலிருந்து ஒரு சொட்டு நீராய் இறைவன் வசிஷ்டேஸ்வரர் மீது விழுகிறதாகக் கூறப்படுகின்றது. சந்திரனுக்கு ஏற்பட்ட சாபத்தை நீக்கிய சிவபெருமான் தன்னுடைய தலையில் சந்திரனை வைத்துக்கொண்டார். அதற்கு நன்றிக் கடனாக சந்திரன் இவ்வாறு 24 நிமிடத்திற்கு ஒரு முறை ஒரு சொட்டு நீரை இந்த இறைவன் மீது விழுமாறு செய்கிறார் என தொன்நம்பிக்கை (ஐதிகம்). *திருஞானசம்பந்தர் திருநாவுக்கரசர் பாடல் பெற்ற சிறப்பு இக்கோயிலுக்கு உள்ளது.
கேள்வி: தென்குடித்திட்டை வசிட்டேசுவரர் கோயில் - கோயிலின் நிர்வாகம் என்பது என்ன?
பதில்: தமிழக அரசின் இந்து சமய அறநிலையத்துறையால் இக்கோயிலின் நிர்வாகம் நடைபெறுகிறது. இக்கோவிலில் தினந்தோறும் காலை 7:00 மணி முதல் பகல் 12:30 மணி வரையிலும், மாலை 5:00 மணி முதல் இரவு 8:30 மணி வரையிலும் திறந்திருக்கும்.
கேள்வி: தென்குடித்திட்டை வசிட்டேசுவரர் கோயில் - திருத்தலப் பாடல்கள் குறித்து விரிவாக சொல்லுங்கள்.
பதில்: இத்தலம் பற்றிய தேவாரம் பதிகங்கள் சிலவற்றைக் கீழே காணலாம்: சம்பந்தர் பாடிய பதிகம் ''முன்னைநான் மறையவை முறைமுறை குறையொடுந்'' ''தன்னதாள் தொழுதெழ நின்றவன் தன்னிடம்'' ''மன்னுமா காவிரி வந்தடி வருடநற்'' ''செந்நெலார் வளவயல் தென்குடித் திட்டையே.'' ''ஊறினார் ஓசையுள் ஒன்றினார் ஒன்றிமால்'' ''கூறினார் அமர்தருங் குமரவேள் தாதையூர்'' ''ஆறினார் பொய்யகத் தையுணர் வெய்திமெய்'' ''தேறினார் வழிபடுந் தென்குடித் திட்டையே.''.